*„Magyarok! előbb mintsem magyar hazánk- Előbb esett el méltán a királyné!˝*

Csapatunk úgy gondolja, hogy leginkább ez az idézet tekinthető a darab esszenciájának. Érveinket az alábbiakban taglaljuk.

Az egyik legfontosabb, hogy maga a király mondta a tragédia végén, akinek a véleménye végig fontos a mű alatt. Ebben a mondatban Bánk tettének jogossága mutatkozik meg, így a címszereplő hősiességéhez sem férhet kétség. Ugyanis Gertrudis elégedetlenséget, belviszályt szított; az országban káoszt és vérengzést eredményezett volna, ha tovább hatalmaskodik.

Bánk számára a királyhoz való hűség minden józan döntésénél elsődleges volt. Véleményünk szerint ebben az idézetben látszódik leginkább, hogy mi a fő érték: a haza. A király felülemelkedett gyászán, és a haza érdekét helyezte előtérbe. A gyilkosság elkövetéséhez a végső lökést Bánk magánéleti sérelmei adták, de a király előtt vállalta tettét, mert a haza érdekében cselekedett. Bánk és a király értékrendje azonos: "A haza minden előtt!", ahogy nem sokkal később Kölcsey is megfogalmazta. Látszik, hogy a mű a reformkor küszöbén íródott.

A haza fontossága, elsődlegessége a hagyományos értékrendhez tartozik. Sokan vallják ezt ma is, sőt áldoznának fel mindent érte. Lehet, hogy nem mindenki gondolkodik így, de veszélyhelyzetben lelkünk mélyéről újra feltámad valami, ami cselekedetre buzdít. Petőfi Nemzeti dalának minden sora is eszünkbe juthat. Meg kell, hogy tartsuk, védjük őseinktől kapott örökségünket: a hazát!

Mi nem szeretjük a köntörfalazást, mint a korabeli esztergomi érsek, akinek kétféleképpen érthető tanácsa a királynő elleni merénylettel kapcsolatban nem volt egyenes beszéd.

 Meghajlunk a magyar király előtt, és belátjuk egyértelmű szavainak igazságát:

*„Magyarok! előbb mintsem magyar hazánk- Előbb esett el méltán a királyné!˝*

 PÁDS